stanford-oval/wikipedia huggingface dataset:
יהונתן בן גרשום
חייו > המשך חייו על פי חז"ל

חז"ל מזהים אותו עם שבואל בן גרשום, המופיע בספר דברי הימים א', פרק כ"ו, פסוק כ"ד כממונה על האוצרות בימי דוד, ומפרשים שדוד מינה אותו לתפקיד זה כדי שיחדול מעבודה זרה וישוב בתשובה. את השם "שבואל" הם דורשים כמי "ששב לאל בכל לבו". בירושלמי נוסף עוד שלאחר מות דוד, שלמה החליף את השרים ויהונתן איבד את משרתו. בנוסף לכך, הירושלמי מזהה את יהונתן עם נביא השקר מבית אל שהסית את איש האלהים מיהודה לאכול בביתו על אף שה' אסר עליו לעשות זאת. על פי זיהוי זה, אחרי שאיבד את משרתו, חזר לעבוד עבודה זרה, עבר לשומרון ואז לבית אל, ושימש שם כנביא שקר. אחרי שירבעם הקים את העגלים, חזר יהונתן לדן ושימש ככהן לעגל בדן. יהונתן נפטר בימי גלות עשרת השבטים (על פי הפרשנים שאומרים שנפטר הרבה לפני כן, כל הסיפורים שיוחסו ליהונתן עצמו אחרי מותו, הם בעצם על צאצאיו).
הנהגותיו

מסופר במדרש כי יהונתן לא האמין בעצמו בכוחה של העבודה הזרה, וכי כאשר בא אל יהונתן אדם עם קרבן שביקש מיהונתן שיפייס את הפסל, יהונתן היה אומר לו שהפסל לא עושה כלום, ואם הוא רוצה לפייס את הפסל, עליו להביא לו סולת עם 10 ביצים. לאחר שהאיש שהביא את הסולת היה הולך, יהונתן היה אוכל הכל. אם היו שואלים את יהונתן למה הוא כהן לפסל אם הוא חושב שהפסל לא עושה כלום, היה אומר שזה לצורכי פרנסה בלבד.
לאחר מותו

לאחר חורבן ממלכת ישראל החליט יאשיהו להחריב את כל הבמות ולשרוף עליהם את עצמות עובדי העבודה הזרה. הוא הוציא את כל המתים מקבריהם, אך בקבר עדו לא נגע, וכך נצלו עצמותיו של יהונתן.
רבי יהונתן אייבשיץ אמר על עצמו שהוא גלגולו של יהונתן בן גרשום.
הערות שוליים

1 2  מלבי"ם שופטים יח ג
↑  ספר שופטים, פרק י"ח, פסוק כ"ז
1 2  ספר דברי הימים א', פרק כ"ו, פסוק כ"ד
↑  ספר מלכים א', פרק י"ג, פסוק י"א
1 2  ספר מלכים ב', פרק כ"ג, פסוק י"ח
↑  ספר שופטים, פרק י"ז, פסוק י"ב
1 2  מלבי"ם שופטים יח ל
↑  רש"י שופטים יז ז
↑  בבא בתרא קט ב
↑  רד"ק שופטים יז ז
↑  מלבי"ם שופטים יז ח
↑  ספר שופטים, פרק י"ז, פסוק ח'
↑  תלמוד בבלי, מסכת סנהדרין, דף ק"ג, עמוד ב'
↑  מלבי"ם שופטים יז י
↑  מלבי"ם שופטים יז יא
↑  ספר שופטים, פרק י"ח, פסוק ב'
↑  ספר שופטים, פרק י"ח, פסוקים ג'–ו'
↑  ספר שופטים, פרק י"ח, פסוקים י"ד–י"ח
↑  ספר שופטים, פרק י"ח, פסוק י"ט
1 2  רלב"ג שופטים יח כט
↑  רד"ק שופטים יח ל
↑  מצודת דוד שופטים יח ל
↑  תלמוד בבלי, מסכת בבא בתרא, דף ק"י, עמוד א'.
1 2 3 4  תלמוד ירושלמי, מסכת ברכות,  פרק ט', הלכה ב'
↑  ספר מלכים ב', פרק כ"ג, פסוק י"ח
↑  כתב עת בית ישראל ואהרן קיט תשס"ה קמח
| תקופת השופטים |
| --- | --- | --- |
| שופטי ישראל | עתניאל בן קנז • אהוד בן גרא • שמגר בן ענת • דבורה הנביאה • גדעון בן יואש •  תולע בן פואה • יאיר הגלעדי • יפתח הגלעדי • אבצן מבית לחם • אילון הזבולוני • עבדון בן הלל • שמשון  • עלי הכהן • שמואל הנביא • יואל ואביה בני שמואל |  |
| דמויות בולטות נוספות | בני קיני • ברק בן אבינעם • יעל אשת חבר הקיני • אבימלך בן גדעון • יותם בן גדעון • פינחס בן אלעזר הכהן • אלקנה • חנה • פנינה • חפני ופינחס • אשת פינחס • מנוח • אשת מנוח • בת יפתח • משפחת אביעזר • יהונתן בן גרשום |  |
| דמויות במגילת רות | אלימלך • בעז • נעמי • רות • ערפה • מחלון וכליון |  |
| דמויות נוכריות בולטות | עגלון מלך מואב • יבין מלך חצור • סיסרא • דלילה • אם סיסרא • כושן רשעתים • זבח וצלמונע |  |
| אירועים | מלחמת סיסרא • שירת דבורה • פסל מיכה • פילגש בגבעה • מגילת רות |  |
| מקומות | גלגל • משכן שילה • נחלות שבטי ישראל • המצפה • מעברות הירדן • חרושת הגויים •  קריית יערים • אלון מעוננים • אלון מוצב • תומר דבורה • בית אל • מרוז |  |
| עמים | שבעת העממים • כנען • פריזי • יבוסי • אמורי • חיווים • חתים • גרגשי • ארמים • מואב • עמון • עמלק • פלשתים • מדין • בני קדם • הקיני |  |
| --- | --- |
בקרת זהויות :  NLI: 987012803474905171
עמנו אל (דמות מקראית)

עמנו אל היה בנו של הנביא ישעיה.
אזכורו בספר ישעיהו

בספר ישעיה מוזכר עמנו אל כאשר ישעיה הלך יחד עם בנו שאר ישוב אל אחז המלך כדי לומר לו שלא ינצחו אותו פקח בן רמליהו מלך ישראל ורצין מלך ארם, שצרו על ירושלים. לאחר שישעיה אומר את הדבר, אחז אינו מאמין לו, וישעיה מתנבא, ומצוּוה שיבקש מאחז אות לקיום הדברים, גדול ככל שיהיה. אחז מסרב ובשל כך מתנבא ישעיה ונותן לו אות בעל כורחו. התיאור שכתוב על האות הוא שעלמה תלד בן, אשר יקראו את שמו עמנו אל, וכשיגדל וידע לבחור בין טוב לרע, כבר תתבטל ממלכת פקח ורצין.
הפרשנות היהודית הקלאסית > העלמה

הפרשנות היהודית הקלאסית נחלקה באשר לשאלה מי היא העלמה הנזכרת: יש שאמרו שהיא אשת ישעיהו, ויש שאמרו שהיא אשתו של אחז.
הפרשנות היהודית הקלאסית > האות

בנוסף רבות דעות הפרשנים באשר למהות האות שנתן ישעיה לאחז. יש הסוברים כי האות היה שתתנבא אשתו, למרות שהייתה צעירה, ולא ידועה כנביאה עד נקודת זמן זו. יש הסוברים כי האות היה, שלא הייתה יכולה ללדת בשל צעירותה וילדה למרות כך. יש הסוברים כי האות היה זה שידע ישעיה שהעלמה בהיריון למרות שהדבר לא היה ניכר מבחינה חיצונית. יש הסוברים, שהאות היה ידיעת העתיד של ישעיה, על כך שתקרא העלמה לבנה עמנו אל, וכן על שפע כלכלי המתקרב ובא. יש הסוברים כי האות הוא שידע ישעיה, שבן העלמה ההרה יהיה זכר. ואילו אחרים סוברים כי האות הוא שעמנו אל הנולד, יאכל כבר כתינוק חלב ודבש, ודבר זה אינו מקובל אצל בני גילו. לדעת אחרים האות אינו כולל בתוכו שינוי כלשהו מדרך הטבע, אלא פירוש המילה אות היא סימן לזיכרון דברים. ותקרא העלמה לתינוק בשם עמנו אל לזיכרון.
הפולמוס היהודי-נוצרי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
התאולוגיה הנוצרית קושרת את לידת ישו ללידת העלמה המוזכרת בישעיה, והדבר נכתב במפורש בספר מתי. רעיון זה גרר פולמוס בין-דתי נרחב בנושא:
הפולמוס היהודי-נוצרי > הטיעונים לשלילת היותו של עמנואל ישו

המילה "עלמה" אינה מורה בהכרח על בתולים, אלא רק על גיל צעיר בימים, וכך באשר לזכרים, בהם ודאי לא קיים עניין הבתולים.
השוני בשמות: בספר ישעיה מצוין כי העלמה תקרא לתינוק בשם עמנו אל, ולעומת זאת בספר מתי נכתב כי המלאך מורה לקרוא לתינוק ישו, ומדוע לקשור בין האישים.
אי היות הנבואה רלוונטית לאחז, אם נסבור שאכן עמנו אל הוא ישו.
אי מציאת כל ממצא בין תקופת ישעיה לתקופת ישו, המרמז על כך שנבואת ישעיה עדיין לא התקיימה, או שהמילה "עלמה" פורשה כ"בתולה" בתקופה זו.
הערות שוליים

↑  ספר ישעיה, פרק ז', פסוק י"ד, בספר מתי המאוחר בכ-800 מספר ישעיה, שונה השם משתי תיבות נפרדות - עמנו-אל, לתיבה אחת רציפה עמנואל (הבשורה על-פי מתי, פרק א', פסוק 23), אולי על בסיס אזכור שקיים בספר ישעיה, אך לא מתייחס ישירות לעמנו אל הבן (ישעיה, ח', ח') (ראו להלן-אזכורים בתנ"ך)
↑  ספר ישעיה, פרק ז', פסוקים א'–ד'
↑  ספר ישעיה, פרק ז', פסוק ט' ”אם לא תאמינו כי לא תאמנו”;ראו גם ספר ישעיה, פרק ז', פסוק י"א רש"י, מהר"י קרא, רד"ק, ומלבי"ם.
↑  ספר ישעיה, פרק ז', פסוקים י"ד–י"ז
↑  מהר"י קרא, אברהם אבן עזרא, ומלבי"ם כותבים שהיא אשתו של ישעיה. בפירוש מצודת דוד, נכתב כי היא אשת אחז. רד"ק מזכיר את שתי האפשרויות, ורש"י מצדד בכך שהיא אשתו של ישעיה, אך מזכיר גם את האפשרות השנייה.
↑  עלמה
↑  ספר ישעיה, פרק ז', פסוק י"ד רש"י.
↑  ספר ישעיה, פרק ז', פסוק י"ד רש"י
↑  ספר ישעיה, פרק ז', פסוק י"ד הרב דוד אלטשולר מצודת דוד
↑  ספר ישעיה, פרק ז', פסוק י"ד הגאון מווילנה
↑  ספר ישעיה, פרק ז', פסוק י"ד מהר"י קרא
↑  הרב אברהם אבן עזרא
↑  כמו ”וקשרתם לאות על ידך” ספר דברים, פרק ו', פסוק ח' ששם ודאי הכוונה סימן לזיכרון
↑  ספר ישעיה, פרק ז', פסוק י"ד מלבי"ם ”וסימן שיזכרו כי ה' עמנו”
↑  מתי א 22-23
↑  כך במילון א. אבן-שושן, וכן בפסוקים רבים בתנ"ך, המראים כי השורש ע.ל.מ., מורה על גיל צעיר, עיינו לדוגמה "שמואל א', כ', כ"ב ”ואם כה אמר לעלם הנה החצים ממך והלאה לך כי שלחך ה'” וכן ספר ישעיה, נ"ד, ד'; תהילים, פ"ט, מ"ו; איוב, כ', י"א; איוב, ל"ג, כ"ה. בנוסף בתנ"ך מופיעה המילה בתולה (דברים, כ"ב, י"ג–י"ט) כך שאם רצה ישעיה לציין שמדובר בבתולה, הוא היה כותב את המילה עצמה ולא מילה אחרת.
↑  מתי א' 21
↑  השם עמנו אל אינו מופיע בברית החדשה כשמו של ישו, אף לא פעם אחת, חוץ מהפעם הזו שהיא ציטוט מספר ישעיה
↑  בעניין זה קיימת דעה נוצרית הטוענת כי כל נבואה יכולה להתגשם מספר פעמים (התגשמות כפולה - double fulfilment), ואם כך נבואת ישעיה התגשמה פעמיים, אך דעה זו אינה מסבירה את הרלוונטיות של שאר חלקי נבואת ישעיה; לדוגמה: מה הקשר בין היחלשות מלכויות פקח ורצין לתקופת ישו (ישעיה, ז', ט"ז), ומהי הגאות הכלכלית המתוארת בנבואה. בנוסף, תאוריית ההתגשמות הכפולה משליכה כי לידת ישו מבתולה אינה ייחודית, משום שעמנו אל נולד אף הוא מבתולה
↑  הממצא היחיד שהיה עשוי לרמוז על כך הוא תרגום השבעים שנכתב כ-200 שנים לפני תקופת ישו, ושם המילה "עלמה" מתורגמת כ-παρθένος, מילה שפורשה בטעות כ"בתולה", שכן בספר בראשית, ל"ד, ג' מתוארת דינה בת יעקב, באותה מילה – παρθένος, ובפסוק הקודם מופיע שנאנסה על ידי שכם בן חמור, כך שוודאי לא הייתה בתולה
נחש מולגה

| נחש מולגה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: פתן אפעי
מין:: נחש מולגה
שם מדעי
 Pseudechis australis ‏גריי, 1842
תחום תפוצה


נחש מולגה המכונה גם פתן חום מלכותי או קוברת פילבארה (שם מדעי: Pseudechis australis) היא מין של נחש ארסי ממשפחת הפתניים, החי ברחבי אוסטרליה.
מאפיינים

זהו אחד הנחשים הארסיים הארוכים ביותר בעולם והארוך ביותר באוסטרליה לאחר המין טאיפן פנים-יבשתי ויכול להגיע לאורך 3-2.5 מטר ומשקלו 6-3 ק"ג. צבעו הוא חום עם מעט פסים והגחון בהיר. הראש רחב עם מקום לשיני הארס והעיניים גדולות. צבעם משתנה על פי השטח, כשבאזורי מדבר הם נוטים להיות יותר בהירים.
נחש זה הוא ארסי ביותר ויכול להרוג אנשים בקלות ואולם עקב טבעו הרגוע יחסית, מספר ההרוגים נמוך. הוא נפוץ בכל רחבי אוסטרליה ובאי טסמניה ביערות, גזעים חלולים, ביצות, שדות, ערבות, אזורים הרריים ומדבריות. הם לא מצויים ביערות גשם.
הערות שוליים

↑  נחש מולגה באתר הרשימה האדומה של IUCN
ערך זה הוא קצרמרבנושא זוחלים. אתם מוזמנים לתרום לוויקיפדיה ו.
אישה נאמנה

| --- | --- |
 סינגל בביצוע ישי לוי
 מתוך האלבום "ריקוד רומנטי"
 יצא לאור:  2008
 שפה:  עברית
 אורך:  3:57
 חברת תקליטים:  NMC
 כתיבה:  זאב נחמה
 לחן:  זאב נחמה
 עיבוד:  יורם פויזנר
 
"אישה נאמנה" הוא שיר שהקליט הזמר הישראלי ישי לוי. השיר יצא לאור ב־2008 כסינגל מתוך אלבום האולפן "ריקוד רומנטי". זאב נחמה כתב והלחין את השיר, ויורם פויזנר עיבד אותו.
רקע

מילות השיר מתארות את הקשר המיוחד בין לוי לאשתו איריס, שעמדה לצידו ותמכה בו ברגעים הקשים של התמכרותו לסמים קשים (רגעים שכללו את הכאתה). לוי דיבר בפתיחות על אשתו בראיונות:
אשתי אישה מדהימה, נאמנה [...] יש אנשים שלא מכירים את ההיסטוריה שלי, משנת 80' ועד "ריקוד רומנטי". זה לא מובן מאליו שאני בכלל חי ומדבר איתכם. גם את הזכות הזאת יש לאיריס, אשתי.
השיר מתואר באופן תדיר כאחת מהקלאסיקות של הזמר המזרחי והעברי. לוי אמר שמאז השירים "ריקוד רומנטי" ו"אישה נאמנה" קהל המאזינים שלו הפך מגוון ונרחב יותר.
הצלחה

"אישה נאמנה" הוצג כמועמד למצעד הפזמונים השבועי של רשת ג' ב־24 באפריל 2008, ולא הצליח להיכנס למצעד בשבוע שלאחריו. עם זאת, כעבור שלושה חודשים בדיוק (ב־24 ביולי) שוב הוצג השיר כמועמד, והפעם זכה להצלחה: הוא צעד 15 שבועות, עד 4 בדצמבר 2008, ובשיאו הגיע למקום השביעי (ב־28 באוגוסט). גם במצעד השנתי (תשס"ח) של התחנה זכה השיר להצלחה רבה, ודורג במקום התשיעי. במצעד השנתי של גלגלצ הוא דורג במקום ה־17.
מיקומי שיא > מצעדים שבועיים

|   ‏‏‏  מצעדים שבועיים (2008)> מדינה |   ‏‏‏  מצעדים שבועיים (2008)> מצעד |   ‏‏‏  מצעדים שבועיים (2008)> מיקום שיא |   ‏‏‏  מצעדים שבועיים (2008)>  |
| --- | --- | --- | --- |
|  ישראל | רשת ג' | 7 |  |
מיקומי שיא > מצעדים שנתיים

|   ‏‏‏  מצעד שנתי תשס"ח> מדינה |   ‏‏‏  מצעד שנתי תשס"ח> מצעד |   ‏‏‏  מצעד שנתי תשס"ח> מיקום שיא |   ‏‏‏  מצעד שנתי תשס"ח>  |
| --- | --- | --- | --- |
|  ישראל | המצעד השנתי של רשת ג' ו־ynet | 9 |  |
|  ישראל | המצעד השנתי של גלגלצ | 17 |  |
הערות שוליים

↑  בלעדי: אתניקס בהופעה – "אישה נאמנה", באתר וואלה, 22 ביולי 2009
↑  אסף נבו, ‏האחד שלנו, באתר ‏מאקו‏, 11 במרץ 2011
↑  דרור גלוברמן, ‏ישי לוי בריקוד רומנטי־מלנכולי לצלילי פסנתר, באתר ‏מאקו‏, 10 בנובמבר 2012
1 2  אורי זר אביב, הכל סביבו מאיר: ראיון עם ישי לוי, באתר הארץ, 13 באפריל 2012, בדיקה אחרונה ב־15 בספטמבר 2022
↑  ישי לוי: "לא מובן מאליו שאני חי וחווה התרגשות ללא סם או כדור", באתר מעריב אונליין, 17 ביולי 2019
↑  עמיחי חסון, צליל ביקורתי / עמיחי חסון – ישי לוי – "את", באתר musaf-shabbat.com, בדיקה אחרונה ב־15 בספטמבר 2022
↑  אבי שושן, ישי לוי שר בקושי, קבלו את הלוי החדש, באתר ynet, 8 בספטמבר 2014
↑  על השיר באתר פזמונט, באתר פזמונט, בדיקה אחרונה ב־15 בספטמבר 2022
1 2  המצעד השנתי הישראלי תשס"ח, באתר גלי צה"ל, בדיקה אחרונה ב־15 בספטמבר 2022
↑  המצעד השבועי של רשת ג' ‏8 באוגוסט 2008, באתר פזמונט, בדיקה אחרונה ב־15 בספטמבר 2022
↑  אור ברנע, העם עם הגולן, באתר ynet, 29 בספטמבר 2008
↑  המצעד השנתי (תשס"ח) של רשת ג', באתר פזמונט, בדיקה אחרונה ב־15 בספטמבר 2022
1893 בארצות הברית

| 0 | 1 | 2 | 3 |
| --- | --- | --- | --- |
| «««  1892   1891  1890 |  דגל ארצות הברית | 1893  בארצות הברית |  »»»  1894   1895   1896 |
כל ערכי השנים בארצות הברית • אירועים בולטים בעולם ב-1893 פורטל ארצות הברית • לוח שנה של שנת 1893
1893 בארצות הברית הייתה השנה בה חגגה ארצות הברית 117 שנה מיום היווסדה.
הנהגה

הנשיא: בנג'מין הריסון (המפלגה הרפובליקנית) עד 4 במרץ, גרובר קליבלנד (המפלגה הדמוקרטית)
סגן הנשיא: לוי פ. מורטון (המפלגה הרפובליקנית) עד 4 במרץ, עדלי סטיבנסון (המפלגה הדמוקרטית)
אירועים בולטים

פרק זה לוקה בחסר. אנא תרמו לוויקיפדיה ו.
17 בינואר – חיל הנחתים האמריקני מסייע להפיל את שלטונה של המלכה ליליאוקלאני בהוואי.
1 בפברואר – תומאס אדיסון מסיים לבנות את הראינוע הראשון.
4 במרץ – גרובר קליבלנד מושבע לנשיאות ארצות הברית.
1 במאי – התערוכה העולמית של שיקגו, הידוע גם בשם "התערוכה הקולומביאנית", נפתחה לציבור בשיקגו.
1 ביולי – נשיא ארצות הברית גרובר קליבלנד עובר ניתוח להסרת סרטן בפיו.
27 באוגוסט – הוריקן פוגע קרוליינה הדרומית והורג בין 1,000 ל-2,000 בני אדם.
7 בנובמבר – מוענקת זכות הצבעה לנשות קולורדו.
נולדו

12 באפריל – רוברט הארון, שחקן קולנוע אמריקאי בתקופת הראינוע (נפטר ב-1920)
23 באפריל – אלן דאלס, איש מודיעין אמריקאי (נפטר ב-1969)
17 באוגוסט – מיי וסט, שחקנית ומחזאית אמריקאית (נפטרה ב-1980)
22 באוגוסט – דורותי פארקר, סופרת אמריקאית (נפטרה ב-1967)
30 באוגוסט – יואי לונג, פוליטיקאי אמריקאי מלואיזיאנה (נרצח ב-1935)
12 בדצמבר – אדוארד ג'י רובינסון, שחקן קולנוע אמריקאי  (נפטר ב-1973)
נפטרו

פרק זה לוקה בחסר. אנא תרמו לוויקיפדיה ו.
17 בינואר – ראת'רפורד בירצ'רד הייס, נשיאה ה-19 של ארצות הברית (נולד ב-1822)
27 בינואר – ג'יימס בליין, מדינאי אמריקני ומועמד לנשיאות ארצות הברית (נולד ב-1830)
20 בפברואר – פ.ג.ט. בורגארד, גנרל בצבא קונפדרציית המדינות של אמריקה, שפרשו מן האיחוד בעת מלחמת האזרחים האמריקנית (נולד ב-1818)
28 במרץ – אדמונד קירבי סמית', גנרל בצבא הקונפדרציה במהלך מלחמת האזרחים האמריקנית (נולד ב-1824)
7 בספטמבר – המילטון פיש, מושל, סנאטור ומזכיר המדינה של ארצות הברית (נולד ב-1808)
התערוכה העולמית של שיקגו, 1893
ראת'רפורד בירצ'רד הייס
יעל מן

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  נובמבר 1936 קנדה 
 פטירה:  27 באוגוסט 2021 (בגיל 84) 
 מדינה:  ישראל, קנדה 
 השתייכות:  המוסד המוסד
 תפקידים בשירות
 לוחמת המוסד בארצות ערב
 פעולות ומבצעים
 מבצע אביב נעורים
 עיטורים
   צל"ש הרמטכ"ל
 
יעל מן (נובמבר 1936 – 27 באוגוסט 2021) הייתה אשת "המוסד", שהשתתפה במבצעים שונים בארצות ערב, המפורסם שבהם איסוף מודיעין למבצע "אביב נעורים".
ביוגרפיה

איליין שטיינר (שמה של יעל מן בלידתה) נולדה ב-1936 בקנדה, ובגיל שלוש עברה עם משפחתה לניו ג'רזי, בת למשפחה יהודית – אב פיזיקאי ואם עקרת בית. ב-1968 עלתה לישראל ממניע אידאולוגי ציוני ועבדה כמתכנתת מחשבים.
שירות במוסד

ב-1971 התגייסה ל"מוסד", בשם צופן "נילסן". מפעיליה בנו עבורה סיפור כיסוי של תסריטאית, הכותבת סדרת טלוויזיה על חייה של הסטר לוסי סטנהופ, פעילה פוליטית וחברתית בריטית, בת המאה ה-19, שהתגוררה גם בלבנון ובסוריה. את מלאכת הכתיבה למדה אצל שבתי טבת. תחת סיפור כיסוי זה נשלחה ב-1973 ללבנון והתאקלמה בה.
מן שירתה ב"מוסד" במשך 15 שנים, בהן השתתפה במבצעים רבים. בסוף שנות ה-80 של המאה ה-20 סיימה את פעילותה המבצעית ב"מוסד".
שירות במוסד > מבצע "אביב נעורים"

סיפור הכיסוי כתסריטאית, אפשר לה לנוע בחופשי ברחבי לבנון, ובאמצעות מצלמה נסתרת, שהייתה בתיקה, צילמה את כל המקומות הרלוונטיים ללוחמי מבצע "אביב נעורים", שנערך באפריל 1973. לאחר סיום מבצע "אביב נעורים" נשארה מן בלבנון, על מנת שסיפור הכיסוי שלה לא ייחשף, ורק לאחר ימים אחדים טסה מביירות ללונדון. מן עזבה את לונדון שבוע לאחר מכן, וכשהגיעה לישראל התקבלה אחר כבוד בביתה של ראש הממשלה, גולדה מאיר.
על מבצע "אביב נעורים" נעשה סרט דוקו-דרמה טלוויזיוני בשם "סוכנת בלב ביירות" בבימויו של דני סירקין, בכיכובם של לירון וייסמן כסוכנת יעל מן, גיל פרנק כמייק הררי ודודי גזית לוי כאהוד ברק.
הוקרה והנצחה

1982, צל"ש הרמטכ"ל
מונצחת בלוח זיכרון יחד עם לוחמת המוסד סילביה רפאל בגינה ציבורית בעיר הרצליה.
חיים אישיים

מן נישאה בגיל מבוגר, למורה שלה לעברית, עמו חיה עד למותה.
נפטרה ב-27 באוגוסט 2021, בגיל 85. עם מותה ספד לה אהוד ברק: "הלכה לעולמה יעל מן. אשת המוסד. אגדה מהלכת של אומץ, קור רוח ומקצוענות. היא שהשלימה לנו את המודיעין למבצע ׳אביב נעורים׳ לחיסול ראשי המחבלים בבירות. הייתה שם בעודנו קרבים לוודא שאכן הם בדירותיהם ונשארה בשטח רק כדי לא להותיר סימנים."
לקריאה נוספת

אפרת מס, יעל - לוחמת המוסד בביירות, הוצאת הקיבוץ המאוחד, 2015.
המרכז למורשת המודיעין, יעל - סיפורה של לוחמת מוסד,
הערות שוליים

↑  רונן ברגמן, לוחמת, מרגלת, אגדה בחייה: אשת הצללים של המוסד הלכה לעולמה בגיל 85, באתר ynet, 29 באוגוסט 2021
↑  עמית סלונים‏, אהוד ברק ריפד את החזיה שלו כדי ליצור "מרפסת צנועה". מה עוד אתם צריכים?, באתר וואלה, 5 בפברואר 2021
↑  צל"ש הרמטכ"ל שהוענק ל"יעל מהמוסד", באתר הגבורה
↑  יהונתן גוטליב, גיבורת המוסד יעל מן הלכה לעולמה, באתר ערוץ 7, 29 באוגוסט 2021
↑  ציוץ של אהוד ברק בטוויטר, 29 באוגוסט 2021
↑  יעל - סיפורה של לוחמת מוסד, באתר kotar.cet.ac.il
נח וינברג

| --- | --- |

 לידה:  16 בפברואר 1930 י"ח בשבט ה'תר"צ לואר איסט סייד, ארצות הברית 
 פטירה:  5 בפברואר 2009 (בגיל 78) י"א בשבט תשס"ט ירושלים 
 מקום קבורה:  הר המנוחות 
 מדינה:  ארצות הברית 
 השכלה:  ישיבת נר ישראל 
 תקופת הפעילות:  ? – 5 בפברואר 2009 
 תפקידים נוספים:  ראש ישיבת אש התורה
 
הרב ישראל נח וינברג (16 בפברואר 1930 – 5 בפברואר 2009) היה מייסד וראש תנועת אש התורה, רשת בינלאומית לחינוך וקירוב יהודים. יקיר ירושלים (2004).
ביוגרפיה

נולד בניו יורק בלואר איסט סייד, ליצחק מתתיהו ולאיילה הינדא (לבית לורברבוים). אביו היה חסיד סלונים, מצאצאי האדמו"ר הראשון מסלונים הרב אברהם וינברג.
למד בישיבת רבנו חיים ברלין ובישיבת נר ישראל, שם קיבל סמיכה לרבנות. הוא סיים את לימודיו לתואר ראשון באוניברסיטת ג'ונס הופקינס, והחזיק תארים מאוניברסיטת ליולה.
אחיו הבכור, הרב יעקב וינברג, שימש כראש ישיבה בישיבת נר ישראל.
בשנת 1953 עלה לישראל במטרה להתייעץ עם "החזון איש" כיצד להתמודד עם ההתבוללות היהודית בארצות הנכר, אולם הוא הגיע ארצה לאחר פטירתו של החזון איש.
בהמשך שימש כסוכן נסיעות[דרושה הבהרה] בחברה שהייתה בבעלות אחיו. במהלך הנסיעה שלו לערים קטנות רבות בארצות הברית הוא נפגש עם הרבה יהודים שהיו רחוקים מהמסורת.
בפברואר 1958 נשא לאשה את דינה גולדמן (נפטרה ב־12 במרץ 2023). התגורר תחילה בשכונת מאה שערים בירושלים, ובשנת 1967 עבר לגור בקריית צאנז בעיר, ובה גידלו את 12 ילדיהם.
אשתו הרבנית דינה וינברג(אנ'), הייתה אף היא מייסדת ומנהלת סמינר א.י.ה.ת לקירוב רחוקים, (EYAHT באנגלית), על שם הפסוק 'אשה יראת ה' היא תתהלל' (משלי, ל"א, ל').
קירוב ליהדות

הרב וינברג כאב את ההתבוללות העצומה של יהודי ארצות הברית והתפוצות ובורותם בנושאי יהדות. הוא הקים מספר ישיבות, אך הן לא שרדו ונסגרו לאחר תקופה. בשנת 1966 הקים ישיבה בירושלים לצעירים הרחוקים מיהדות. בשנת 1970 הקים יחד עם הרבנים נטע שילר, מנדל וינבך ויעקב רוזנברג את ישיבת שמע ישראל, (ישיבת אור שמח), אולם ב־1974 עזב את הישיבה בשל הבדלים בגישה החינוכית. לאחר מכן הוא הקים את ישיבת אש התורה ועמד בראשה מאז היווסדה ועד יום מותו.
במקביל לפעולותיו בענייני קירוב, הוציא הרב וינברג כמה ספרים בנושאים שונים הקשורים ליהדות. אחת מהסדרות הידועות ביותר היא סדרת "48 דרכים לחכמה".
בין היוזמות שפיתח לקירוב קהלים שונים ניתן למנות את Discovery (תוכנית המביאה סטודנטים לארץ, הבסיס של תוכנית תגלית העכשווית), ישיבת ההסדר שהקים, פרויקט חזון - להטמעת יהדות בבני ישיבות, ואחרות.
אש התורה

ישיבת אש התורה נמצאת ברובע היהודי בעיר העתיקה בירושלים. בתחילה מנתה הישיבה חמישה תלמידים בלבד, אך עם השנים היא פרחה. בנוסף לישיבה המרכזית בירושלים הקים הרב וינברג בשנת 1979 סניף של הישיבה בסנט לואיס שבמיזורי - המרכז לקירוב רחוקים הראשון מסוגו באמריקה הצפונית. מרכז כזה הפך לאב טיפוס למרכזים שהוקמו אחריו. במשך 35 שנים הרב וינברג הקים יותר מ-53 סניפים ב-5 יבשות.
דיסקברי (תגלית)

ב-1985 הרב וינברג השיק את סמינר Discovery, סמינר רב יומי בו הוצגו ההוכחות לקיומו של בורא עולם לאנשים ברחבי העולם. מבוסס על מודל של ארגון ערכים, תגלית נצפתה על ידי כ-10,000 אנשים מדי שנה.
באותה שנה השיק הרב וינברג את מלגת ירושלים - 3 שבועות של סיורים בארץ ולמידה על היהדות. התוכנית הביאה למעלה מ-10,000 סטודנטים לישראל.
דיסקברי (תגלית) > פעילויות אחרות

הוא הוביל את הקמתו וביסוסו של האתר honestreporting.com (=דיווחי אמת), אתר שחושף ומגיב אודות הטיות תקשורתיות נגד מדינת ישראל.
בשנת 2001, כאשר ישראל הפסידה בקרב יחסי ציבור בקמפוסים ברחבי העולם (בעקבות האינתיפדה השנייה), הקים הרב וינברג את מרכז ההסברה Fellowships – תוכנית להבאת סטודנטים לישראל למשך שבועיים לפעילות למען המדינה.
בשנת 2006, לקח הרב וינברג קבוצה של רבני אש התורה לסיור בפולין, לביקור במחנות ההשמדה. הרב וינברג האמין שאיום הטמיעה הרוחנית הוא ממשי בדיוק כמו השואה הפיזית שחווה עם ישראל לפני למעלה משישה עשורים. בעומדו מול המשרפות באושוויץ הוא הצהיר שבדיוק כפי שהיה לנאצים מוטיבציה להשמיד את עם ישראל כך צריכה להיות לנו מוטיבציה לבנות את עם ישראל.
הרב וינברג קידם את הרעיון של רתימת יהודים נאמנים להגיע ללב אחים יהודים המנותקים. הרעיון תפס תאוצה והחל לשאת פירות בתוכניות כמו "Inspire".
דיסקברי (תגלית) > הכרה ממשלתית

לאות הוקרה על הישגיו של אש התורה העניקה הממשלה לרב וינברג כפרס אתרי בנייה במיקום אסטרטגי אל מול הכותל המערבי. בשנת 1966 הקדיש הרב וינברג את הבניין לישיבת אש התורה ולתוכניות להכשרת מנהיגים[דרוש מקור].
בשנת 2004, הוענק לרב וינברג תואר יקיר ירושלים על "פעילותו למען העם היהודי, לשמירת אחדותו ולמניעת התבוללותו".
שנותיו האחרונות

בסוף שנת 2007 אובחן הרב וינברג כסובל מסרטן הריאות. אך הצהיר שאינו מוכן להפסיק להילחם למען כלל ישראל. כשנתיים לאחר מכן, בי"א בשבט תשס"ט - 5 בפברואר 2009, נפטר ממחלתו בגיל 78.
בנו, הרב יוסף הלל וינברג מונה לממלא מקומו כראש ישיבת אש התורה. בשנת תשע"ז עזב את תפקידו זה, והחל לשמש כמשגיח רוחני בישיבת סלובודקה.
מאמרים

הרב וינברג יצר תוכניות לימוד חדשות כדי ללמד את יסודות האמונה ליהודים מנותקים ממורשתם כמו:
"6 המצוות התמידיות"
"יסודות"
"5 רמות של הנאה"
"48 דרכים לחכמה"
ספריו

What the Angel Taught You: Seven Keys to Life Fulfillment – חיבר עם הרב יעקב סלומון
The 5 Levels of Pleasure: Enlightened Decision Making for Success in Life
שש מצוות תמידיות, מתורתו של הרב נח וינברג - נכתב על ידי תלמידו יצחק קופרשמיט
ארבעים ושמונה דרכים לחכמה - נכתב על ידי יצחק הרשקוביץ
הערות שוליים

↑  סיפור חייו של הרב וינברג באתר חב"ד - אנגלית
↑  Kaplan, Dana Evan (2011). Contemporary American Judaism: Transformation and Renewal. Columbia University Press. pp. 294–295. ISBN 978-0231137294.
↑   מסעו של הרב נח וינברג למחנה הריכוז אושוויץ, סרטון  באתר יוטיוב
↑  ההודעה באתר עיריית ירושלים
↑  מנכ"ל ישיבת "אש התורה" מספר על הרב וינברג
| --- | --- |
בקרת זהויות :  NLI: 987007269763705171  ISNI: 0000 0000 6701 2074  LCCN: n2005068427  NLK: KAC200900823  VIAF: 70801179   WorldCat (עם VIAF): 70801179 
בניין ישיבת אש התורה
יהואש (מלך יהודה)

ערך זה עוסק ביהואש (יואש) בן אחזיהו מלך יהודה. אם התכוונתם ליואש בן יהואחז מלך ישראל, ראו .
יְהוֹאָשׁ (או יוֹאָשׁ) היה על פי המקרא מלך יהודה בשנים 836 עד 797 לפני הספירה. יהואש הוא בנו של אחזיהו מלך יהודה וצִבְיָה מבאר שבע.
משפחתו

אמו של יהואש הייתה צביה. בנו אמציה ירש את אביו כמלך יהודה. לפי הפסוק אמו של אמציה הייתה יהועדן מירושלים. לפי מסורת חז"ל אחיו של אמציה היה אמוץ אביו של הנביא ישעיהו.